Arrozezko odolki kruxpetak piper kremarekin | Bizigiro | Berria
Arrozezko odolki kruxpetak piper kremarekin
Arrozezko odolki bat.
Tenpura irina.
Esne-gain basokada bat.
Eguzki-lore olioa.
Lehenik, piper krema prestatzen hasiko gara: tipula pusketa txikietan moztu, eta zartagin batean erregosten jarri.
Hamar bat minutu pasatu ondoren, piperrak gehitu, eta beste bost bat minutuz erregosi.
Esne gaina bota, sua jaitsi, eta pil-pilean eduki hamabost bat minutuz. Gorde.
Odolkia hartu, eta hestea kendu, labana baten laguntzaz. Eskuekin pilota txikiak egin odolkiaren mamiarekin. Gorde.
Lehenago prestatzen hasitako piper krema irabiatu.
Ontzi batera tenpura irin koilarakada batzuk bota, eta ur hotza gehituz joan, etengabe mugituz. Kontuz tenpura finegia utzi gabe (tenpura irinaren edukiontzian azaltzen da nahastu beharreko ur kantitatea).
Lapiko batean, eguzki-lore olioa jarri, eta berotzen ipini. Berotzen den bitartean, odolki bolatxoak tenpuratik pasatu. Olioa berotzean, oliotara botatzen hasi bolatxoak.
Frijitzean, lehenik odolki pilotaxoak handitzen hasiko dira; eta ondoren, gorritzen hastean, atera sukaldeko paperez estalitako plater batera, olio soberakina kentzeko.
Azkenik, mahaira zerbitzatzeko, erretilu edo plater batean ipini odolki pilotatxoak, eta piper krema aldamenean. Probatu, eta ea gustatzen zaizuen!